cyanic-selkie/wikianc huggingface dataset:
बुरहानपुर
गुरुद्वारा
सिक्‍ख धर्म का महत्‍वपूर्ण तीर्थ स्‍थल में से एक, यहॉं का ऐतिहासिक गुरुद्वारा एक महत्‍वपूर्ण स्‍थल है। प्रथम गुरू नानक देव जी एवं अंतिम गुरूवार गुरू गोबिन्द सिंह जी महाराज के पवित्र चरण इस स्‍थल पर पडे़ हैं। ताप्‍ती किनारे राजघाट पर स्थित इस गुरूव्‍द़ारें में गुरू नानक देव जी महाराज आए थे। यहॉं रखे गए पवित्र ग्रंथ गुरु ग्रंथ साहिब पर गुरू नानक देव जी महाराज ने हस्‍ताक्षर भी किए थे। यहॉं गुरु गोबिन्द सिंह जी के अस्‍त्र शस्‍त्र एवं गुरू ग्रंथ साहब के दर्शन भी किए जा सकते हैं। यह गुरूव्‍दारा लगभग 400 वर्ष प्राचीन है और इसकी गणना आनन्दपुर(पंजाब), पटना(बिहार) और नांदेड़(महाराष्‍ट्र) के प्रमुख सिक्‍ख तीर्थस्‍थलों में की जाती है।
उद्योग व व्यवसाय
बुरहानपुर से आगरा को रूई भेजी जाती थी। अंग्रेज़ यात्री 'पीटर मुण्डी' ने इस नगर के बारे में लिखा है कि यहाँ सभी आवश्यक वस्तुओं का भण्डार था। यहाँ बड़े-बड़े 'काफ़िले' सामान लेकर पहुँचते रहते थे। बुरहानपुर में व्यापक पैमाने पर मलमल, सोने और चाँदी की जरी बनाने और लेस बुनने का व्यापार विकसित हुआ, जो 18वीं शताब्दी में मंदा पड़ गया, फिर भी लघु स्तर पर इन पर इन वस्तुओं का उत्पादन जारी रहा।
शातकर्णी प्रथम
सिमुक की मृत्यु के पश्चात उसका छोटा भाई कान्हा (कृष्ण) राजगद्दी पर बैठा। अपने 18 वर्षों के कार्यकाल में कान्हा ने साम्राज्य विसतार की नीति को अपनाया। नासिक के शिलालेख से यह पता चलता है कि कान्हा के समय में सातवाहन साम्राज्य पश्चिम में नासिक तक फैल गया था। शातकर्णी-प् (प्रथम) कान्हा के उपरान्त शातकर्णी प्रथम गद्दी पर बैठा।
पुराणों के अनुसार वह कान्हा पुत्र था। परन्तु डॉ॰ गोपालचारी सिमुक को शातकर्णी प्रथम का पिता मानते हैं।
कुछ विद्वानों ने यह माना है कि इसका शासन काल मात्रा दो वर्ष रहा परन्तु नीलकण्ठ शास्त्री ने उसका शासन काल 194 ई0पू0 से लेकर 185 ई0पू0 माना है। जो भी हो यह सुस्पष्ट है कि उसका शासन काल बहुत लम्बा नही था। परन्तु छोटा होते हुए भी शातकर्णी प्रथम का कार्यकाल कुछ दृष्टिकोणों से बड़ा महत्वपूर्ण है।
सातवाहन शासकों में वह पहला था जिसने इस वंश के शासकों में प्रिय एवं प्रचलित, ‘‘शातकर्णी’’ शब्द से अपना नामकरण किया।
नानाघाट शिलालेख के अनुसार शातकर्णी ने अपने साम्राज्य का खुब विस्तार किया तथा अपने कार्य काल में दो अश्वमेघ यज्ञ तथा एक राजसुय यज्ञ किया। उसकी रानी नयनिका के एक शिलालेख से हमें यह ज्ञात होता है कि शातकर्णी प्रथम ने पश्चिमी मालवा के साथ-साथ अनुप (नर्मदा घाटी का क्षेत्र) तथा विदर्भ (बरार) प्रदेशों भी जीत लिया था।
यदि शातकर्णी प्रथम ही वह शासक है जिसका उल्लेख सांची स्तूप के तोरण में हुआ है तो यह भी इस बात को प्रमाणित करता है कि उसके समय में मध्य भारत सातवाहनों के अधिकार में था। वह अपने छाटे से कार्य काल मे सम्राट बन गया तथा उसने दक्षिण पथपति तथा अप्रतिहत चक्र आदि उपाधियाँ धारण की। नानाघाट लेख तथा हाथी गुम्फा लेखों में प्रयुक्त लिपि की समानता के आधार पर ही यह सुझाया गया है कि कदाचित इसी शातकर्णी शासकों के शासन काल के दूसरे वर्ष में कलिंग के महान शासक खारखेल ने युद्ध क्षेत्र में हराया था।
शातकर्णी प्रथम की पत्नी नयनिका अथवा नागनिका अंगीय कुल के एक महारथी त्रणकाइरो की पुत्री थी। इसने दो अश्वमेघ यज्ञ करवाए।
डोटी जिला
नेपाल के सेती प्रान्त का जिला।
पेट्रोलियम और ऊर्जा शिक्षा विश्वविद्यालय
यू.पी.ई.एस., देहरादून में स्थित एक निजी विश्वविद्यालय है, जिसके अंतर्गत आठ शिक्षालय आते हैं— अभियांत्रिकी शिक्षालय, संगणक विज्ञान शिक्षालय, अभिकल्प शिक्षालय, कानून शिक्षालय, व्यापार शिक्षालय, स्वास्थ्य विज्ञान एवं प्रौद्योगिकी शिक्षालय, आधुनिक मीडिया शिक्षालय और उदारवादी अध्ययन शिक्षालय।
यूपीईएस की स्थापना उत्तराखण्ड विधानसभा के यूपीईएस अधिनियम, २००३ के ज़रीए २००३ में कि गई थी। २०१९ से यह विश्वविद्यालय डच शैक्षिक महासंघ ग्लोबल यूनिवर्सिटी सिस्टम्स से संबंध रखता है। यूपीईएस की स्थापना से लेकर अब तक इसका महत्वपूर्ण विस्तार हुआ है, और अब इसके दो कैंपस हैं—एनर्जी एकर्स और नॉलेज एकर्स—जो देहरादून जिले के बिधोली और कांडोली गाँव में स्थित हैं। विश्वविद्यालय का मुख्य व्यवसायिक कार्यालय नई दिल्ली में है।
यूपीईएस को भारत के सर्वक्ष्रेष्ठ निजी विध्वविद्यालयों में गिना जाता है, खासकर इसके कानून, प्रबंधन, अभियांत्रिकी और अभिकल्प पाठ्यक्रमों के लिए। २०२२ में शिक्षा मंत्रालय के राष्ट्रीय संस्थागत रैंकिंग फ्रेमवर्क ने इस विश्वविद्यालय को भारत के सर्वोत्तम ६५ संस्थानों में स्थान दिया। यूपीईएस में स्नातक, स्नातकोत्तर और डॉक्टरेट सम्बन्धी १०० से अधिक पाठ्यक्रमों में शिक्षा दी जाती है, जिन सबका मिलाकर स्वीकार करने की दर करीब ५५% है।
सुजाता
सुजाता एक प्रदत्त नाम है। इस नाम वाले लोग:
गोहार गाँव, कहलगाँव (भागलपुर)
गोहार कहलगाँव, भागलपुर, बिहार स्थित एक गाँव है।
गोबरा गाँव, किरौली (आगरा)
}
गर्ग
गर्ग नाम के अनेक आचार्य हो गए हैं। आयुर्वेद, वास्तुशास्त्र आदि विभिन्न विद्याओं के आचार्य गर्ग एक ही व्यक्ति हैं, ऐसे नहीं कहा जा सकता। इनके काल भी भिन्न-भिन्न हैं। आयुर्वेदशास्त्रज्ञ गर्ग के विषय में आयुर्वेद का इतिहास द्रष्टव्य है।( महर्षि गर्ग ) ये कृष्ण जी के कुल गुरु थे तथा ब्रह्मा जी के पुत्र थे कृष्ण तथा बलराम का नाम करण इन्होंने ही किया था
शेखर गुप्ता
शेखर गुप्ता (जन्म 26 अगस्त 1957) एक भारतीय पत्रकार हैं, जो वर्तमान में द प्रिन्ट के अध्यक्ष और संपादक-इन-चीफ हैं।  वे पहले इंडिया टुडे समूह के उपाध्यक्ष थे। वह बिजनेस स्टैंडर्ड के लिए एक स्तंभकार भी है और हर शनिवार को दिखाई देने वाला साप्ताहिक कॉलम लिखते हैं। जून 2014 तक, उन्होंने भारतीय एक्सप्रेस के संपादक-इन-चीफ के रूप में 1 9 वर्ष की सेवा की। शेखर एक साप्ताहिक "राष्ट्रीय ब्याज" नामक कॉलम लिखते हैं उनके "राष्ट्रीय ब्याज" कॉलम को उनकी 2014 किताब आक्षेप भारत में एकत्र किए गए थे। वह एक साक्षात्कार आधारित टेलीविजन शो वॉक द टॉक ऑन एनडीटीवी 24x7 भी आयोजित करता है। शेखर गुप्ता को सन २००९ में भारत सरकार द्वारा पत्रकारिता के क्षेत्र में पद्म भूषण से सम्मानित किया गया था। ये दिल्ली राज्य से हैं।
अश्वनी कुमार
अश्विनी कुमार (जन्म: 26 अक्टूबर 1952), कांग्रेस पार्टी के राजनेता हैं। वे भारत के पूर्व कानून मंत्री थे। इससे पहले वह संसदीय कार्यमंत्री रह चुके हैं। वह राज्यसभा में पंजाब प्रान्त का प्रतिनिधित्व करते हैं। कुमार का जन्म दिल्ली में हुआ है और मधु कुमार से शादी की। उनका एक बेटा और एक बेटी है। कुमार भारत-जापानी संसदीय समूह के एक सदस्य रह चुके हैं। कोलगेट मामले की ड्राफ्ट रिपोर्ट बदलने के आरोपों से घिरे अश्वनी कुमार ने 10 मई मो अपना इस्तीफ़ा प्रधानमंत्री को सौंपा।
कोयला घोटाला ड्राफ्ट रिपोर्ट विवाद
अप्रैल 2013 में, भारत के माननीय उच्चतम न्यायालय के आदेश पर सीबीआई के निदेशक रंजीत सिन्हा ने एक हलफनामा प्रस्तुत कर अदालत को ज्ञात कराया की कोयला आवंटन घोटाले पर बनी ड्राफ्ट जांच रिपोर्ट को अश्विनी कुमार ने संचालित किया था। सीबीआई की स्वायत्तता से जुड़े होने के कारण इस मुद्दे पर व्यापक आक्रोश देखने को मिला। विपक्ष ने उनके इस्तीफे की मांग की। एस प्रसंग में  उच्चतम न्यायालय ने रिपोर्ट के साथ छेड़-छाड़ करने के लिए यूपीए सरकार की कड़ी निंदा की और सीबीआई की तरफ इशारा करते हुए कहा है कि देश की सीबीआई 'पिंजड़े में बंद तोते की तरह है, जिसके कई मालिक हैं' । उन्हें को कोलगेट मामले में सीबीआई की स्टेटस रिपोर्ट में बदलाव कराने के आरोप में अपनी कुर्सी गंवानी पड़ी।
जेम्स प्रथम (स्कॉटलैंड)
James I (late July 1394 – 21 February 1437), King of Scotland from 1406, was the son of King Robert III and Annabella Drummond। जेम्स प्रथम (१३९४ - १४३७) स्काट्लैंड का राजा और राबर्ट तृतीय का एकमात्र पुत्र था।
जब वह विद्याध्ययन के लिये फ्रांस जा रहा था तो मार्ग में इंगलिश सामुद्रिक छापामारों ने उसे २२ मार्च १४०६ ईo में बंदी बना लिया, तथा हेनरी चतुर्थ के शासन में वह इंग्लैंड के कारागार में १८ वर्ष तक रहा। इसी वर्ष अपने पिता की मृत्यु पर वह स्काट्लैंड का नाममात्र का शासक बना। उसके बंदीकाल में स्काटलैंड का शासन उसके चाचा ड्यूक और अल्बनी के हाथ में था। १४२४ ईo में अच्छी धनराशि के बदले स्काटलैंड निवासियों द्वारा मुक्त कराया गया। सोमरसेट के ड्यूक की कन्या ज़ेनब्यूफर्ट जेम्स का विवाह १४२४ ईo में और उसी वर्ष उसका राज्याभिषेक भी हुआ। जेम्स ने राजनीतिक एवं वैधानिक सुधारों का उपयोग कर एक वैधानिक राजतंत्र का सूत्रपात किया। विद्रोही सामंतों के प्रति कठोर कदम उठाए तथा अल्बनी के नए ड्यूक को अपदस्थ किया। शक्तिशाली शासक होने के कारण उसके शत्रु अधिक हो गए। सर राबर्ट ग्रैहम ने २१ फरवरी १४३३ ईo को उसका वध कर डाला क्योंकि जेम्स ने उसे निष्कासन का दंड दिया था। जेम्स की ख्याति उसकी काव्यरचना पर भी अंशत: निर्भर करती है। 'द् किंग्स क्वैर' उसकी प्रसिद्ध रचना है।
गनकॉटन
गनकॉटन एक प्रकार का विस्फोटक है जो सैलूलोज़ का नाइट्रेट एस्टर है और रुई या सैलूलोज को सांद्र नाइट्रिक और सांद्र सल्फ्यूरिक अम्लों के मिश्रण के साथ उपचारित करने से प्राप्त होता है। देखने में यह बिल्कुल रुई सा लगता है और रुई सा ही सफेद, गंधहीन और स्वादहीन ठोस होता है। जल, ऐल्कोहल, ईथर और ग्लेशियल ऐसीटिक अम्ल (glacial acetic acid) में यह अविलेय होता है, पर ऐसीटोन, ऐल्किल ऐसीटेट और नाइट्रो-बेंज़ीन में घुल जाता है। गनकॉटन में नाइट्रोजन की मात्रा लगभग 14.14% रहनी चाहिए यदि नाइट्रोजन की प्रति शत मात्रा कम हो तो ईथर-ऐल्कोहल में घुलकर कोलोडियम बनता है।
गनकाटन बड़ी तीव्रता से जलता है। यह प्रस्फोटन से ही विस्फुटित होता है। प्रस्फोटन के लिए मरकरी फल्मिनेट प्रयुक्त होता है। संपीडन से विस्फोटन के लिए टारपीडो और कारतूस में प्रयुक्त होता है। पाइरॉक्सीलीन के साथ मिलकर यह धूम्रहीन चूर्ण बनाता है, जिसमें विस्फोटनतरंग का वेग बहुत मंद हो जाता है। प्रणोदक के लिये अधिक सुविधाजनक होता है। बंदूक और तोपों में इसका प्रयोग व्यापक रूप से होता है। यदि गनकॉटन को नाइट्रोग्लिसरीन के साथ ऐसीटोन के सहारे मिलाया जाए तो ऐसे मिश्रण को कॉर्डाइट कहते हैं। यह बहुत महत्व का विस्फोटक है। नाइट्रो-ग्लिसरीन को कोलोडियन के साथ मिलाने से भी बिना ऐसीटोन की सहायता से कॉर्डाइट प्राप्त हो सकता है। इसका आविष्कार 1846 में स्विटज़रलैंड के एक जर्मन वैज्ञानिक सी. एफ. शायन बीन ने किया था। रुई को अम्लों के मिश्रण में डुबोकर निचोड़ और सुखा लिया जाता है फिर उसे सारे अम्ल और अशुद्धियों से परिशुद्ध करने के निमित्त पानी में उबाला जाता है। इस प्रकार परिशुद्ध रुई की लुगदी बनाकर फिर धोया जाता है और गीली अवस्था में ही उसकी छोटी छोटी ईटें बना ली जाती हैं।
सूखा गनकाटन बड़ी तेजी से हिस की आवाज करता जलता है। यदि उसपर हथौड़े से चोट की जाय तो विस्फोट करेगा। गनकाटन की विस्फोटक गति तीन मील प्रति सेकेंड है इस कारण इसका प्रयोग बंदूक या तोप में नहीं किया जाता। उसमें अनेक धूमरहित चूर्ण मिश्रित किया जाता है। इसका प्रयोग प्लास्टिक बनाने में भी होता है।
किरीतमाल खरसीया मण्डल
किरीतमाल खरसीया मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
होटल सवेरा
होटल सवेरा एक 11 मंजिला चार सितारा होटल हैं यह दक्षिण भारत के प्रमुख नगरों में से एक चेन्नई के मायलापुर में स्थित है। इस होटल की दो अन्य इकाई है, जो हैदराबाद में वालनट के नाम से एवं बंगलौर में लोटस पार्क के नाम से हैं।
इस होटल की शुरुआत 1965 में एक साझेदारी फर्म के तौर पर की गयी थी जब उसके प्रवर्तकों, ए वेंकटाकृष्णा रेड्डी, एम रामाराघव रेड्डी और ए श्यामसुन्दर रेड्डी, जिन्हे पहले से ही रियल एस्टेट और होटल व्यवसाय में काफी अनुभव था। उन्होंने दूरदर्शिता दिखते हुए 5000 वर्ग मीटरकी एक भूमि अधिग्रहीत की जो मायलापुर में था यह शहर के एक प्रमुख इलाके में से था। इसमें उन्होंने २० कमरों वाला एक होटल और एक रेस्तरां निर्माण लिया। 1969 में,इसके प्रमोटरों ने अपने बढ़ते व्यापार की जरूरतों को पूरा करने के लिए 'सवेरा होटल प्राइवेट लिमिटेड' के नाम से एक कंपनी की स्थापना की। 1972 में, जब कंपनी ने अपना परिचालन शुरू किया तब इसमें और 125 कमरे जोड़े गए एवं और मूल 20 कमरों को होटल कार्यालय और सम्मेलन कक्ष के निर्माण के लिए परिवर्तित किया गया। इसमें होटल इंडस्ट्री की एक प्रमुख आकर्षण स्विमिंग पूल का भी पहले से ही निर्माण किया गया था। यह विचार उन दिनों होटल उद्योग में आम न था। 1975 में, इस होटल में मीनार रेस्तरां खोला गया था, जो मुगलई खाने के लिए प्रसिद्ध था।
1985 तक कंपनी और साझेदारी फर्म ने साथ साथ काम किया लेकिन इसी वर्ष साझेदारी को भंग कर दिया गया और सवेरा एंटरप्राइजेज लिमिटेड ने भागीदारी फर्म की सभी परिसंपत्तियों का अधिग्रहण कर लिया। 2007 में, सवेरा होटल्स लिमिटेड ने अपना नाम परिवर्तित कर सवेरा इंडस्ट्रीज लिमिटेड रख लिया।
होटल
इस होटल में सात खाद्य और पेय पदार्थ के स्थान है। जिनमे सबसे प्रमुख मल्टी -कुइसिन रेस्टोरेंट पियानो है। एक दक्षिण भारतीय रेस्तरां मालगुडी, करी टाउन, बे 146, बम्बू बार ब्रेव् रूम और एक केक की दुकान है। जिसका नाम बेकर'स बास्केट हैं। इन सभी रेस्टोरेंट्स में विश्वस्तरीय खाना मिलता हैं एवं इनके अपने नियमित एवं वफ़ादार ग्राहक है। ये रेस्टोरेंट्स इसकी लोकप्रियता को और बढ़ावा देते हैं। इस होटल 10 मंत्रणा कक्ष (बैठक स्थान) है।
होटल की एक कॉर्पोरेट सामाजिक जिम्मेदारी वाली भी एक इकाई है जिसका नाम सवेरा होटल अकादमी है। यह छात्रों को आतिथ्य उद्योग में कैरियर बनाने की दिशा मार्गदर्शन करता है।
घटनाएं
३१ दिसंबर २००७ को नए साल की पूर्व संध्या के लिए स्विमिंग पूल के ऊपर बनाया गए एक अस्थायी डांस फ्लोर ढह गया एवं इस घटना में तीन व्यक्तियों की मौत हो गई और दो घायल हो गए।
कफलगैर, भिकियासैण तहसील
कफलगैर, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
यंत्र शिक्षण
मशीन शिक्षण या यन्त्र अधिगम या स्वचालित शिक्षण कृत्रिम बुद्धि की एक उपखण्ड है। यह उन प्रणालियों के निर्माण और अध्ययन से संबंधित हैं जो आंकड़ों से सीख सकते हैं। उदाहरणतः, एक यंत्र अधिगम प्रणाली को ईमेल संदेशों में से स्पैम और गैर-स्पैम संदेशों का अन्तर पहचानने में प्रशिक्षण दिया जा सकता है। सीखने के पश्चात, यह नये ईमेल संदेशों का स्पैम और गैर-स्पैम फोल्डरों में वर्गीकरण करने के लिए उपयोग किया जा सकता है।
विभिन्न प्रकार के यंत्र अधिगम कार्य और उनके सफल उपयोग विद्यमान हैं। प्रकाशीय अक्रूर अभिज्ञान, जहाँ मुद्रित अक्षर स्वतः पहचाने जाते हैं, यंत्र अधिगम का एक उत्कृष्ट उदाहरण है।
युग्मज
दो युग्मक कोशिकाएँ (gamete cells) लैंगिक प्रजनन के द्वारा संयुक्त होकर जिस कोशिका का निर्माण करतीं हैं उसे युग्मज या युग्मनज या गैमीट (zygote) या जाइगोसाइट (zygocyte) कहते हैं। बहुकोशिकीय प्राणियों में युग्मज ही भ्रूण का आदिरूप है। एककोशीय प्राणियों में युग्मज स्वयं विभक्त होकर नयी संताने उत्पन्न करता है जो प्रायः अर्धसूत्री विभाजन की प्रक्रिया द्वारा सम्पन्न होता है।
यंत्र शिक्षण
परिभाषा
सन् १९५९ में, आर्थर सैम्यूएल ने यंत्र अधिगम को निम्नलिखित शब्दों में परिभाषित किया- "अध्ययन का वह क्षेत्र जो संगणक को बिना स्पष्टतया से क्रमानुदेशन किये सीखने की क्षमता देता है।"
टाॅम एम. मिट्चल ने एक अधिक औपचारिक, व्यापक रूप से उद्धृत परिभाषा दिया- "कहा जाता है कि एक संगणक प्रोग्राम किसी कार्य टी और निष्पादन के नाप पी के संबंध में, अनुभव ई से सीखता है, यदि पी द्वारा मापा टी के कार्यों में उसका निष्पादन अनुभव ई के साथ सूधारता है।" यह परिभाषा प्रसिद्ध है क्योंकि यह संज्ञानात्मक शब्दों के बजाय, मूल रूप से परिचालन है। यह एेलन ट्यूरिंग के दस्तावेज़ "अभिकलन यंत्रसमूह और बुद्धि" का प्रस्ताव कि यह प्रश्न कि "क्या यंत्र सोच सकते हैं?" इस प्रश्न से प्रतिस्थापित हो कि "क्या यंत्र वो कर सकते हैं जो हम (सोचने वाले जीवों के रूप में) कर सकते हैं?" का अनुगमन करता है।
सामान्यीकरण
अपने अनुभव से सामान्यीकरण करना, एक नौसिखिया का मुख्य उद्देश्य होता है। इस संदर्भ में, एक सीखने वाले यंत्र की, सीखने वाले आंकड़ा समुच्चय के अनुभव के पश्चात, नये और नाचीज उदाहरण अथवा कार्य के निष्पादन करने को सामान्यीकरण कहते है। प्रशिक्षण के उदाहरण सामान्यतः किसी अज्ञात संभावना वितरण (जो घटने के स्थान का प्रतिनिधि माना जाता है) और सीखने वाले को इस स्थान के प्रतिवेश में एक सामान्य माॅडल बनाना पड़ता है जो उसको नवीन परिस्थितियों में पर्याप्त परिशुद्ध भविष्यवाणियाँ उत्पादन करने का सामर्थ्य दें।
मानव परस्पर क्रिया
कुछ यंत्र अधिगम प्रणालियाँ आंकड़ा विज्श्लेषण में मानव अंतर्ज्ञान की ज़रूरत को लुप्त करने का प्रयास करते हैं। दूसरी प्रणालियाँ मानव और यंत्र के बीच एक सहयोगी दृष्टिकोण अपनाते हैं। तथापि, मानव अंतर्ज्ञान को सम्पूर्णतया लुप्त नहीं किया जा सकता है क्योंकि प्रणाली के डिज़ाइनर को यह निर्दिष्ट करना ज़रूरी है कि आंकड़ों का प्रतिनिधित्व कैसे होगा और आंकड़ों के लक्षण वर्णन की खोज के लिए क्या तंत्र उपयोग किए जाएँगे।
कलन विधि के प्रकार
यंत्र अधिगम कलन विधियों को उनके वांछित परिणाम अथवा यंत्र के प्रज्ञिक्षण के दौरान उप्लब्ध इनपुट के आधार पर वर्गीकरण किया जा सकता है।
चन्नो गाँव, कहलगाँव (भागलपुर)
चन्नो कहलगाँव, भागलपुर, बिहार स्थित एक गाँव है।
कैलाली जिला
नेपाल के सेती प्रान्त का जिला।
सीधी ज़िला
सीधी  मध्य प्रदेश के उत्तर-पूर्व छोर पर स्थित जिला है। इसका मध्य प्रदेश में एक ऐतिहासिक स्थान है। सीधी जिले का प्राकृतिक, सांस्कृतिक और ऐतिहासिक महत्व है। सोन इस जिले की महत्वपूर्ण नदी है। यह नदी प्राकृतिक संपदा से भरपूर है। सिंगरौली (24 मई 2008 को सीधी जिला से अलग हुआ) बहुत बड़ा कोयला उत्पादन क्षेत्र है। इससे देश भर के कई उद्योग को कोयले की आपूर्ति की जाती है। यहीं पर विंध्याचल सुपर थर्मल पावर स्टेशन स्थित है, जिससे बहुत बड़े क्षेत्र में विद्युत की आपूर्ति होती है।
सीधी जिला राज्य के उत्तर-पूर्वी सीमा पर 22’’, 47’’5’ और 24.42’’10’’ उत्तर अक्षांश और 81ः18’’40 और 82’’48’’30 पूर्व देशांतर के मध्य स्थित है। सीधी जिला रीवा संभाग के 4 जिलों में से एक है। मध्य प्रदेश की राजधानी भोपाल से सीधी की दूरी 632 कि॰मी॰ है। वहीं संभागीय मुख्यालय से इसकी दूरी 80 कि॰मी॰ है। यह जिला पूर्व-पश्चिम में 155 और उत्तर-दक्षिण में 95 कि॰मी॰ क्षेत्र में फैला है। इसका कुल भौगोलिक क्षेत्रफल 10,532 कि॰मी॰ है।
जिले में चौफाल,छुहीया,मोहनिया,खाम्ह घाटी में विशाल दृश्य जंगल की ज्वाला और फूलों का खुबसूरत नजारा है। वहीं महुआ के फूलों की खुशबू मदमस्त कर देती है।सीधी जिले में कुसमी तहसील के अंतर्गत बना बरचर बांध जिले का सबसे बड़ा बांध है !इस बांध से सिंचाई होती है तथा मछली पालन होता है !यह बांध संजय टाइगर रिजर्व के बफर जोन में स्थित है !बांध के आसपास साल के घने वन आच्छादित है जो काफी मनमोहक है !
हाल ही मे मोहनिया टनल बनकर तैयार हुआ है जिसको रीवा सीधी टनल के नाम से भी जाना जाता हैं। इसकी लंबाई 2280 मीटर है। यह मध्य प्रदेश की सबसे लंबी सुरंग है जो रीवा सीधी की यात्रा में 45 मिनट की बचत करता है।
वैद्यनाथन गणपति स्थपति
वैद्यनाथन गणपति स्थपति  को सन २००९ में भारत सरकार द्वारा कला के क्षेत्र में पद्म भूषण से सम्मानित किया गया था। ये तमिलनाडु राज्य से हैं।
सीधी ज़िला
इतिहास
सीधी मध्यप्रदेश का हिस्सा है, इसकी छवि गौरवशाली इतिहास और कला की है। सीधी, राज्य की उत्तर-पूर्वी सीमा में स्थित है। सीधी को इसके प्राकृतिक सौंदर्य, ऐतिहासिक महत्व और सांस्कृतिक कला के लिए जाना जाता है। सीधी प्राकृतिक संसाधनों से भरा हुआ है, सोन नदीं यहाँ से गुजरती है। संजय राष्‍ट्रीय उद्याान दुबरी में जो सीधी मुुुख्‍यालय से 80 क‍ि.मी. की दूरी पर दक्षिणी छोर में स्‍थ्‍त‍ि है । राष्‍ट्रीय अम्‍यारण्‍य भी हैै जोेे बगदरा में है। जिला मुख्यालय सीधी से लगभग 37 कि.मी.की दूरी पर जोगदहा मे सोन घड़ियाल अभ्यारण स्थित है| इस अभ्यारण मे घड़ियाल,मगरमच्छ,कछुऐ एवं अन्य दुर्लभ प्रकार के जीव - जन्तु पाये जाते हैं|
गोपद बनास तहसील क्षेत्र में घोघरा देवी का मन्दिर हैै जहां प्रतिवर्ष नवरात्रि में मेला लगता है। माना जाता है कि अकबर के नौ रत्‍नों में से एक बीरबल का जन्‍म भी यहीं हुआ था।
इस जिले के भवरसेंंन मे वाणभट्ट का जन्म हुआ माना जाता है।
विभाजन
सीधी में 7 तहसीलें हैं : गोपदबनास, सिहावल, रामपुर नैकिन, मझौली, कुसमी,चुरहट,बहरी। जिले में 4 विधानसभा निर्वाचन क्षेत्र हैं - चुरहट, सीधी, सिहावल और धौहानी। ये सारे विधानसभा क्षेत्र, लोकसभा निर्वाचन क्षेत्र सीधी के अंतर्गत आते हैं। चुरहट एवंं मझौली नगर परिषद  है रामपुर नैकिन नगर पंचायत है
अर्थव्यवस्था
विंध्यांचल सुपर थर्मल पॉवर स्टेशन एक बड़े क्षेत्र में बिजली पहुँचाता है।
2006 में पंचायती राज मंत्रालय ने सीधी को देश के सबसे पिछड़े 250 जिलो की सूची में शामिल किया था। यह मध्य प्रदेश के उन 24 जिलों में से एक है जिन्हें पिछड़ा क्षेत्र अनुदान कोष (BRGF) कार्यक्रम के तहत अनुदान मिलता है। सीधी में आय का प्रमुुुुख स्‍त्रोत कृष‍ि है।
सीधी के शासक
17वीं शताब्दी में तीन अलग अलग शासक सीधी के तीन क्षेत्रों पर शासन करते थे: FallingRainGenomics, Inc - Sidhi में स्थित है। इसकी औसत ऊंचाई 272 मीटर (892 फीट) है। यह बालेंदु राजपूतों (चेदि वंश)का एक राज्य था जिन्हें सीधी जिले के निर्माण का श्रेय जाता है, तथा कोरिया जिले(छत्तीसगढ़)के निर्माण का भी श्रेय जाता है। वर्तमान में बालेंदु राजाओं के वंसज सीधी जिले के मड़वास तथा कंचनपुर,उमरिया(मझौली) में निवास करते हैं। [2 ] [3 ] [4 ] [5 ] [6 ] [7 ] [8 ] [9 ] [10 ] इनके बाद कसौटा, रीवा से [[बघेल राजपूत]] आये। इनका आगमन सीधी में 19वीं शताब्दी में हुआ। तब से लेकर भारत की स्वतंत्रता तक इन्होने पश्चिमी सीधी (चुरहट/रामपुर) पर राज किया। चुरहट के अंतिम राजा राव रणबहादुर सिंह, अर्जुन सिंह के बड़े भाई थे।
राजा कान्तदेव सिंह बर्दी खटाई अभी भी सोन के किनारे स्थित अपनी पुश्तैनी हवेली में रहते हैं। वे भारतीय जनता पार्टी के सक्रिय सदस्य हैं।
भूगोल
सीधी जिला राज्य के उत्तर-पूर्वी सीमा पर, 22.475 से 24.4210 उत्तरी अक्षांश तथा 81.18 40 से 82.4830 पूर्वी देशांतर के बीच स्थित है। जिले के उत्तर-पूर्व में सिंगरौली जिला, पूर्व में छतीसगढ़ का कोरिया जिला तथा पश्चिम में रीवा जिला स्थित है।
सीधी जिले की कुल जनसंख्या 18,31,152 है, जो कि 2001 के मध्य प्रदेश का 3.03% हिस्सा है।
जनसांख्यिकी
सीधी जिले की 2001 की जनगणना के अनुसार कुल जनसंख्या 18,31,152 है। जो मप्र की कुल आबादी का 3.03 प्रतिशत है। इसमें 11.9 प्रतिशत अनुसूचित जाति तथा 29.9 प्रतिशत अनुसूचित जनजाति के लोग हैं। जिले में पुरुष साक्षरता 67.4 प्रतिशत तथा महिला साक्षरता दर 36.0 प्रतिशत है। यह आंकड़े 2001 की जनगणना अनुसार हैं।
सीधी जिले में 7 तहसीले है
हरबंसपुर
हरबंसपुर , पाकिस्तान के पंजाब प्रांत की राजधानी लाहौर शहर का एक इलाक़ा और एक यूनियन परिषद्  है। यह लाहौर का एक प्रमुख इलाक़ा है। शहर के अन्य इलाक़ों के सामान ही यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा समझी और शिक्षा तथा व्यवसाय के क्षेत्र में उपयोग की जाती है। प्रभुख प्रशासनिक भाषाएँ उर्दू और अंग्रेज़ी है। लाहौर की वाणिज्यिक, आर्थिक महत्व के कारण यहाँ पाकिस्तान के लगभग सारे प्रांतों के लोग वास करते हैं।
प्रोटॉन एजी
प्रोटोन एजी एक स्विस प्रौद्योगिकी कंपनी है जो गोपनीयता-केंद्रित ऑनलाइन सेवाएं प्रदान करती है। इसकी स्थापना 2014 में वैज्ञानिकों के एक समूह द्वारा की गई थी जो सर्न में मिले और प्रोटॉन मेल बनाया। प्रोटॉन का मुख्यालय जिनेवा, स्विट्जरलैंड में है।  यह एफओएनजीईटी (Foundation Genevoise pour l'Innovation Technologique) और यूरोपीय आयोग द्वारा समर्थित है।
जंगल-गोपाली गाँव, कहलगाँव (भागलपुर)
जंगल-गोपाली कहलगाँव, भागलपुर, बिहार स्थित एक गाँव है।
एडवर्ड जेलेर
एडवर्ड जेलेर (Eduard Zeller ; १८१४ - १९०८) हेगेल से प्रभावित जर्मन दार्शनिक। ज्ञानसंबंधी समस्याओं के हल की जिज्ञासा के फलस्वरूप वह कांट से भी प्रभावित हुआ। किंतु उसका कार्य जितना दर्शन के इतिहास के क्षेत्र में प्रशस्त हुआ उतना मौलिक दर्शन के क्षेत्र में नहीं। उसकी सर्वाधिक प्रसिद्ध पुस्तक है 'यूनानी दर्शन' है जो उसके विचारों पर हेगेलवाद का प्रभाव प्रगट करती है।
अकिनगाम
अकिनगाम (Akingam), जिसे स्थानीय उच्चारण में अकिनगोम कहा जाता है, भारत के जम्मू और कश्मीर राज्य के अनंतनाग ज़िले में स्थित एक बस्ती है। यहाँ एक प्रसिद्ध प्राचीन शिव भगवती मन्दिर है और अकिनगाम अपनी कुमार मुहल्ले में होने वाली कुंभकारी के लिए भी जाना जाता है।
डीडी यादागिरी
डीडी यदागिरि  तेलुगु भाषा का टेलीविजन चैनल है जो राज्य के स्वामित्व वाली भारत की राष्ट्रीय प्रसारक दूरदर्शन द्वारा संचालित है। यह दूरदर्शन द्वारा संचालित 11 भारतीय क्षेत्रीय भाषा के चैनलों में से एक है। इसका प्रसारण दूरदर्शन के हैदराबाद, तेलंगाना केंद्र से होता है।
भगवानपुर रायगढ मण्डल
भगवानपुर रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
बना, बेरीनाग तहसील
बना, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
घिलोय गाँव, किरौली (आगरा)
}
घिलोय किरौली, आगरा, उत्तर प्रदेश स्थित एक गाँव है।
सुजीत ललवानी
सुजीत लालवानी, (जन्म: १४ फ़रवरी १९८७) एक भारतीय उद्यमी, प्रेरणादायक वक्ता और लेखक हैं। वो आईयूआईटीई बिज़नस सोलुशंस प्राइवेट लिमिटेड जिसका प्रचलित नाम इंस्पिरेशन अनलिमिटेड (आईयू) है, के संस्थापक और निदेशक हैं। वो 36मील्स चैरिटी के प्रधान संस्थापक और अध्यक्ष हैं। उन्होंने पुस्तक लेखने में पदार्पण "लाइफ सिम्प्लीफाइड" से किया।
प्रारम्भिक जीवन
सुजीत लालवानी का जन्म राजस्थान के नागौर जिले के एक मध्यमवर्गीय हिन्दू परिवार में हुआ। उन्होंने अपनी स्कूली शिक्षा बंगलौर से प्राप्त की। उन्होंने अपनी स्नातक की शिक्षा यांत्रिक अभियांत्रिकी के क्षेत्र में राष्ट्रीय प्रौद्योगिकी संस्थान, सूरतकल से प्राप्त की।
जगदीशपुर गाँव, कहलगाँव (भागलपुर)
जगदीशपुर कहलगाँव, भागलपुर, बिहार स्थित एक गाँव है।
सारण प्रमंडल
सारण भारत के बिहार प्रान्त का एक प्रमंडल (कमिशनरी) है, जिसका मुख्यालय छपरा है। इसके अंतर्गत सारण जिला, गोपालगंज जिला और सीवान जिला जिले आते हैं।
MP Board 12th Blueprint 2023 Bihar Board 12th Model Paper 2023 MP Board 12th Blueprint 2023
कमला सांकृत्यायन
कमला सांकृत्यायन हिन्दी भाषा की एक प्रसिद्ध उपन्यासकार थीं।
जीवन व कार्य
डॉक्टर कमला सांकृत्यायन का जन्म 15 अगस्त 1920 को कालिंपोंग में हआ था। 1949 में हिंदी-अंग्रेजी शब्दकोश के निर्माण के समय उनकी भेंट पंडित राहुल सांकृत्यायन हई। 1950 में दोनों का विवाह हआ। इसी वर्ष डॉक्टर कमला सांकृत्यायन की पहली लघु कथा ‘नया समाज पत्रिका’ प्रकाशित हई। साथ ही देहरादून से प्रकाशित जाग्रत गोरखा नामक नेपाली रचना पहली बार प्रकाश में आयी।
सम्मान
1952 में उन्हें हिंदी साहित्य सम्मेलन प्रयाग में साहित्य रत्न से सम्मानित किया गया। डॉ सांकृत्यायन 1956 में आगरा विश्वविद्यालय से हिंदी में एमए व 1959 में पीएचडी की। 1964 में उन्हें हिंदी समिति की संपादक चुना गया। 1972 में केंद्रीय शिक्षा मंत्रालय द्वारा गैर हिंदी लेखिका के रूप में डॉक्टर कमला सांकृत्यायन की कृति आसाम की लोक कथाएं के लिए राष्ट्रीय पुरस्कार से सम्मानित किया गया था। 1982 में पश्चिम बंगाल सरकार की ओर से विचार अनि विवेचना कृति के लिए भानु भक्त पुरस्कार दिया गया। राहुल सांकृत्यायन राष्ट्रीय पुरस्कार से विभूषित डॉक्टर कमला को 2000 में देहरादून में भानु पुरस्कार 2008 में वाराणसी के विद्या धर्म प्रचारिणी नेपाली समिति द्वारा मदन स्मारक सम्मान प्रदान किया गया। उनकी अंतिम कृति दिव्यमणि (उपन्यास) का प्रकाशन 2008 में हआ था।
मृत्यु
88 वर्षीय डॉक्टर कमला सांकृत्यायन 25 अक्टूबर 2009 को पंचतत्व में विलीन हो गयीं। भारतीय-नेपाली साहित्य की प्रतिष्ठित समालोचक डॉक्टर कमला सांकृत्यायन का निधन रविवार को सिलीगुड़ी के एक नर्सिग होम में हो गया था। वह दार्जिलिंग के जिलाधिकारी कार्यालय के ऊपर फ़ॉरेन विला में सांकृत्यायन भवन में रहती थीं। डॉक्टर सांकृत्यायन को दार्जिलिंग के हिंदु बौद्ध श्मशान घाट पर अंतिम विदाई दी गयी। अंतिम संस्कार के समय उनके पुत्र जेथा सांकृत्यायन, जयंत सांकृत्यायन व पुत्री जया सांकृत्यायन के साथ हजारों साहित्य प्रेमी उपस्थित थे।
थिओफ्रेस्टस
थिओफ्रैस्टस (Theophrastus) ग्रीस देश के प्रसिद्ध दार्शनिक एवं प्रकृतिवादी थे। इनका जन्म ईसा पूर्व ३७२ में, लेज़बासॅ (Lesbos) द्वीप के एरेसस (Eresus) नामक नगर में हुआ था तथा मृत्यु ईसा पूर्व २८७ में हुई। लेज़बॉस में ही इन्होंने ल्युसिपस से दर्शनशास्त्र की शिक्षा ग्रहण की और उसके बाद एथेन्स चले गए। यहाँ पर प्लेटो से संपर्क बढ़ा। प्लेटों की मृत्यु के पश्चात्‌, आपका घनिष्ठ संबंध प्रसिद्ध दर्शनिक ऐरिस्टॉट्ल से हुआ। कहा जाता है, थिओफ्रैस्टस नाम भी, बातचीत के सिलसिले में, ऐरिस्टॉट्ल का ही दिया हुआ है। ऐरिस्टॉट्ल अपने वसीयतनामों में, थिओफ्रैस्टस को ही अपने बच्चों का अभिभावक बना गए थे तथा उन्हें अपनी पुस्तकालय और मूल निबंध, लेख आदि सब कुछ सौंप गए थे। ऐरिस्टॉट्ल के कैलसिस (Chalcis) नगर चले जाने के बाद, उनके स्थापित विद्यालय के ये उत्तराधिकारी हुए और इस पद पर वे ३५ वर्ष तक (मृत्यु पर्यंत) रहे। इस विद्यालय में संसार के हर कोने से छात्र आते थे।
आपने ऐरिस्टॉट्ल के दर्शनशास्त्र का पूरा अनुकरण किया। आप की रुचि विशेषकर वनस्पतिशास्त्र एवं प्राकृतिक वस्तुओं, जैसे अग्नि, वायु आदि की ओर थी। आपने लगभग २०० निबंध एवं लेख, दर्शनशास्त्र, तर्कशास्त्र, कानून, पदार्थ विज्ञान, काल्पनिक वस्तुओं, वृक्षों, कविता आदि पर लिखे। इनमें से बहुतों का कोई पता नहीं लगता है। आपकी मुख्य रचनाओं में वनस्पतिशास्त्र पर लिखे दो निबंध हैं : पहला "वनस्पतियों का इतिहास" तथा दूसरा "पौधों के प्रवर्तक" है। प्राचीन तथा मध्य काल में लिखे हुए वनस्पतिशास्त्र के ग्रंथों में इनका बड़ा महत्व है।
थिओफ्रैस्टस की एक अन्य रचना में उनके समय के जीवन का सुंदर चित्रण है।
सन १७७३ का रेग्युलेटिंग ऐक्ट
सन 1773 का रेग्युलेटिंग ऐक्ट  (Regulating Act) ब्रिटिश ईस्ट इंडिया कंपनी की गतिविधियों से सम्बंधित पहला महत्वपूर्ण संसदीय कानून था। कम्पनी शासन के अधीन लाये गये इस ऐक्ट का उद्देश्य भारत में ईस्ट इंडिया कंपनी की गतिविधियों को ब्रिटिश सरकार की निगरानी में लाना था। इसके अतिरिक्त इसका उद्देश्य कंपनी की संचालन समिति में आमूल-चूल परिवर्तन करना और कंपनी के राजनीतिक अस्तित्व को स्वीकार कर उसके व्यापारिक ढाँचे को राजनीतिक कार्यों के संचालन-योग्य बनाना भी था।
किसी भी शासन प्रणाली का यह प्रमुख कार्य होता है कि वह उसके शासकों के उद्देश्यों और लक्ष्यों की पूर्ति कर सके।भारत के विशाल साम्राज्य को हथिया लेने के बाद इस पर नियंत्रण करने और शासन-संचालन के लिए अंग्रेजों ने प्रशासन की एक नई प्रणाली को स्थापित किया। ब्रिटिश कंपनी का मुख्य लक्ष्य कंपनी के मुनाफे में बढ़ोत्तरी, भारत पर अधिकार को ब्रिटेन के लिए फायदेमंद बनाना और भारत पर ब्रिटिश पकड़ को मजबूत बनाये रखना था।
इतिहास
ईस्ट इंडिया कंपनी मूलतः एक व्यापारिक कंपनी थी, जिसका ढ़ाँचा पूर्वी देशों के व्यापार के लिए बनाया गया था। इसके सर्वोच्च अधिकारी भारत से हजारों मील दूर इंग्लैंड में रहते थे, फिर भी, इसने करोड़ों लोगों के ऊपर राजनीतिक आधिपत्य जमा लिया था। इस असामान्य स्थिति के कारण ब्रिटिश सरकार के सामने अनेक समस्याएँ खड़ी हो गईं, जैसे-ईस्ट इंडिया कम्पनी और उसके साम्राज्य का ब्रिटेन में बैठे कंपनी के अधिकारी किस तरह नियंत्रित करें? भारत स्थित अधिकारियों कर्मचारियों और सैनिकों पर कैसे अंकुश लगाया जाए? किस तरह बंगाल, मद्रास और बंबई में बिखरे हुए कंपनी के अधिकार-क्षेत्रों के लिए भारत में एक ही नियंत्रण-केंद्र स्थापित किया जाए? किस प्रकार ब्रिटेन के उभरते उद्योगपतियों को लाभकारी भारतीय व्यापार और भारत की विशाल संपत्ति में हिस्सा देकर संतुष्ट किया जाए आदि। इन समस्याओं के समाधान और ब्रिटिश राज्य तथा कंपनी के अधिकारियों के पारस्परिक संबंधों के पुनर्गठन के लिए समय-समय पर अनेक अधिनियम और अध्यादेश पारित किये गये, जिनके द्वारा भारत में संवैधानिक विकास का मार्ग प्रशस्त हुआ।
ब्रिटिश अभिजात वर्ग की ईर्ष्या
बंगाल में द्वैध शासन के अधीन कंपनी के कर्मचारियों ने बंगाल को दिल खोलकर लूटा, जिससे समस्त प्रशासन अस्त-व्यस्त हो गया और बंगाल का पूर्ण विनाश हो गया। 1772 में वारेन हेस्टिंग्स के भारत आने के पहले तक अंग्रेज व्यापारी बंगाल से लूटे हुए सोने के थैले लेकर इंग्लैंड लौटते रहे और अपनी फिजूलखर्ची से अभिजातवर्ग के मन में ईष्र्या उत्पन्न करते रहे। पिट ज्येष्ठ ने इनको अंग्रेजी नवाबों की संज्ञा दी और आशंका व्यक्त की कि इस अपार धन से कहीं वे ब्रिटिश राजनीतिक जीवन को भ्रष्ट न कर दें। एच.एच. डाडवैल ने लिखा है: न केवल भारत में कुशासन द्वारा अंग्रेजी नाम को बट्टा लगने का भय था, अपितु यह भी भय था कि इंग्लैंड में भारतीय व्यापार में लगे लोग, जिन्हें अपार धन उपलब्ध था, भ्रष्ट संसदीय प्रणाली के कारण गृह मामलों में प्रभावशाली तथा अनुचित शक्ति प्राप्त करने में सफल न हो जायें। इसलिए इंग्लैंड में यह माँग की जाने लगी थी कि कंपनी के मामलों में संसदीय हस्तक्षेप किया जाना चाहिए।
इंग्लैंड में कम्पनी की प्रशासनिक संरचना
इंग्लैंड में कंपनी के प्रशासन के दो मुख्य अंग थे- कोर्ट आफ प्रोप्राइटर्स तथा कोर्ट आफ डाइरेक्टर्स, जो कंपनी के मामलों पर नियंत्रण रखते थे। कोर्ट आफ प्रोप्राइटर्स के वे सदस्य जो छः माह से अधिक समय तक 500 पौंड से अधिक के शेयरधारक होते थे, वोट देकर कोर्ट आफ डाइरेक्टर्स का चुनाव करते थे। निदेशक का पद बहुत महत्वपूर्ण होता था और धनवान भागीदार शेयरों को एकाधिकार में लेकर निदेशक बनने का प्रयास करते थे। मतों का यह क्रय-विक्रय और इससे संबद्ध कुकर्म ब्रिटिश जनता या सरकार से छुपे हुए नहीं थे।
कम्पनी की वित्तीय स्थिति
बंगाल से दीवानी की अत्यधिक धन-वसूली की आशा में कंपनी के भागीदारों ने 1776 में लाभांश 6 प्रतिशत से बढ़ाकर 10 प्रतिशत और अगले वर्ष 12.5 प्रतिशत कर दिया। इतने अधिक लाभांश को देखकर अंग्रेजी सरकार ने संसद के अधिनियम द्वारा कंपनी को आज्ञा दी कि कंपनी दो वर्ष तक सरकार को 400,000 पौंड प्रतिवर्ष देगी और फिर यह अवधि 1772 तक बढ़ा दी। किंतु 1771-72 में बंगाल में सूखा पड़ जाने के कारण फसलें नष्ट हो गईं। हैदरअली से संभावित युद्ध और कंपनी के कर्मचारियों की धन-लोलुपता कंपनी की वित्तीय स्थिति डावांडोल हो गई। कंपनी ने पहले ब्रिटिश सरकार को दिये जानेवाले 400,000 पौंड सालाना से छूट माँगी जिससे कंपनी पर ऋण की मात्रा बढ़ने लगी। 1772 में कंपनी ने वास्तविक स्थिति को छुपाकर 12.5 प्रतिशत लाभांश जारी रखा, जबकि कंपनी पर 60 लाख पौंड ऋण था। कंपनी को घाटे से उबारने के लिए डाइरेक्टरों ने बैंक आफ इंग्लैंड से 10 लाख पौंड के ऋण के लिए आवेदन किया। इससे ब्रिटिश सरकार को कंपनी की वास्तविक स्थिति को जानने का अच्छा अवसर मिल गया।
संसदीय जाँच समिति
नवंबर 1772 में ब्रिटिश सरकार ने कंपनी की कार्यविधि की जाँच करने के लिए दो समितियों की नियुक्ति की-एक प्रवर समिति, दूसरी गुप्त समिति। इन समितियों की जाँच में कंपनी के अधिकारियों द्वारा अपने अधिकारों के दुरुपयोग के कई प्रकरण सामने आये। जाँच समिति की रिपोर्ट के आधार पर भारत में कंपनी की गतिविधियों को नियंत्रित करने के लिए 1773 में ब्रिटिश संसद ने दो अधिनियम पारित किये-पहले ऐक्ट के अनुसार कंपनी को 4 प्रतिशत की ब्याज पर 14 लाख पौंड कुछ शर्तों पर ऋण दिया गया। दूसरा अधिनियम रेग्युलेटिंग ऐक्ट था जिसके द्वारा कंपनी के कार्य को नियमित करने के लिए एक संविधान दिया गया।
मजापहित साम्राज्य
मजापहित साम्राज्य इंडोनेशिया में १२९३-१५०० तक चला। इस हिन्दू साम्राज्य में देश बहुत महान बना और इसे स्वर्ण युग माना जाता है।
हयाम वुरुक इसका सबसे शक्तिशाली और सफल सम्राट था।
सरौला, झज्जर
हरियाणा के झज्जर जिले के साल्हावास  ब्लॉक में स्थित एक सरोला गाँव है। जिसका पिनकोड 124108 है | जो की हरियाणा के ग्रामीण क्षेत्र मे के अंतर्गत आता है l भारत के संविधान और ग्राम पंचायत अधिनियम के अनुसार, सरोला गाँव पर  प्रशासन ग्राम पंचायत द्वारा किया जाता है जिसके सरपंच भूपेंद्र हैं।
जन संख्या :
2011 की जन गणना के अनुसार सरोला की जनसंख्या 1407 थी l.
धर्म :
अधिकांश निवासी हिन्दू हैं, जिनमें अहीर प्रमुख सामाजिक समूह है।
मजबूर (1974 फ़िल्म)
मजबूर 1974 में बनी हिन्दी भाषा की फिल्म है। इसे रवि टंडन द्वारा निर्देशित किया गया और पटकथा सलीम-जावेद द्वारा लिखी गई। फिल्म में अमिताभ बच्चन, परवीन बॉबी, प्राण, मदन पुरी, रहमान और फरीदा जलाल हैं। संगीत लक्ष्मीकांत प्यारेलाल का है और गीत आनंद बख्शी के थे।
संक्षेप
रवि खन्ना (अमिताभ बच्चन) अपनी विधवा मां, पहियाकुर्सी पर रहती बहन (फरीदा ज़लाल) और छोटे भाई के साथ खुशी से रहता है। वह एक ब्रेन ट्यूमर से पीड़ित है और उसके पास जीने के लिए केवल 6 महीने हैं। अपने परिवार के लिए पैसे पाने के प्रयास में, वह एक हत्या की ज़िम्मेदारी ले लेता है। इससे उसे फिरौती की राशि में 5,00,000 रुपये मिलते। वह पुलिस को उस तक पहुँचने के लिये निशान छोड़ता है और उसे दोषी ठहराया जाता है। जेल में रहते हुए, उस पर हमला होता है और जेल अधिकारी उसे अस्पताल ले जाते हैं जहां उसका सफल ऑपरेशन होता है। अब, वह अपहरण, फिरौती और हत्या के लिए दोषी पाया गया अपराधी है।
मौत की सजा से खुद को बचाने के लिए, वह असली हत्यारे की तलाश में अस्पताल से भाग जाता है। उसे माइकल डिसूजा (प्राण) नाम के एक चोर की मदद मिलती है। कई मोड़ और घुमाव के बाद, साजिश सामने आती है, जहां अपराधी की असली पहचान सामने आती है। रवि खन्ना फिर आज़ाद आदमी बन जाता है।
राष्ट्रीय शिक्षक शिक्षा परिषद
राष्ट्रीय शिक्षक शिक्षा परिषद  (अंग्रेज़ी:नेशनल काउन्सिल ऑफ टीचर्स एड्युकेशन, लघु:NCTE) भारत सरकार की एक संस्था है, जिसकी स्थापना राष्ट्रीय शिक्षक शिक्षा परिषद अधिनियम, १९९३ (#७३, १९९३) के अन्तर्गत १७ अगस्त, १९९५ में की गई थी। इसका उत्तरदायित्व भारतीय शिक्षा प्रणाली के मानक, प्रक्रियाएं एवं धाराओं की स्थापना एवं निरीक्षण करना है।
इतिहास
राष्ट्रीय शिक्षा नीति (एन॰पी॰ई) 1986 और उसके अधीन कार्य योजना में अध्यापक शिक्षा प्रणाली को सर्वथा दुरुस्त करने के लिए पहले उपाय के रूप में संविधिक दर्जे और अपेक्षित संसाधनों से युक्त राष्ट्रीय अध्यापक शिक्षा प्ररिषद की कल्पना की गई थी। एक साविधिक निकाय के रूप में राष्ट्रीय अध्यापक शिक्षा प्ररिषद अधिनियम 1993 के अधीन (1993 का 73 वा) राष्ट्रीय अध्यापक शिक्षा प्ररिषद 17 अगस्त 1995 से अस्तितव में आई।
राष्ट्रीय अध्यापक शिक्षा प्ररिषद का मूल उद्देश्य समूचे भारत में अध्यापक शिक्षा प्रणाली का नियोजित और समन्वित विकास करना, अध्यापक शिक्षा प्रणाली में मानदंडों और मानको का विनियमन तथा उन्हे समुचित रूप से बनाये रखना और तत्संबंधी विषय हैं।
संगठनात्मक ढाँचा
राष्ट्रीय अध्यापक शिक्षा परिषद का मुख्यालय दिल्ली में है तथा भोपाल, भुवनेश्वर, बंगलुरु तथा जयपुर में इसकी क्षेत्रिय समितियाँ हैं।
मास्टर अमीर चंद
मास्टर अमीर चंद (१८६९ - ८ मई १९१५) भारत की स्वतंत्रता-संग्राम के क्रांतिकारी थे।
अमीर चंद का जन्म 1869 में हैदराबाद की विधानसभा के सेक्रेटरी के घर हुआ था। उनके मन में देश भक्ति की मान्यता इतनी प्रबल थी कि स्वदेशी आंदोलन के दौरान हैदराबाद के बाजार में उन्होंने स्वदेशी स्टोर खोला जहां वह देशभक्तों की तस्वीरें तथा क्रांतिकारी साहित्य बेचते थे। 1919 में दिल्ली में भी स्वदेशी प्रदर्शनी लगाई। 1912 में दिल्ली में उस समय के वायसरोय लार्ड हार्डिग पर बम फेंकने की घटना में सक्रिय भूमिका निभाई। 1914 में उन्हें गिरफ्तार कर लिया गया। 1915 में उन्हें तीन साथियों (अवध बिहारी, बाल मुकुंद, बसन्त कुमार बिस्वास) के साथ दिल्ली केंद्रीय जेल में फांसी दे दी गई।
जगरनाथपुर-२ गाँव, कहलगाँव (भागलपुर)
जगरनाथपुर-२ कहलगाँव, भागलपुर, बिहार स्थित एक गाँव है।
कफलटाना, भिकियासैण तहसील
कफलटाना, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मॉनमाउथशायर
मॉनमाउथशायर (Monmouthshire, Sir Fynwy) वेल्स के दक्षिण पूर्व में स्तिथ एक काउंटी है। इसका नाम एतिकासिक मॉनमाउथशायर (ऐतिहासिक) से लिया गया है जिसका ६०% पूर्वी भाग इसके अधीन है। इसका सबसे बड़ा शहर एबर्गावेनी है। मॉनमाउथशायर में कई किले भी है।
महाराजगंज धरमजयगढ मण्डल
महाराजगंज धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
दैलेख जिला
दैलेख जिला नेपाल के भेरी अंचल का एक जिला है। दैलेख नेपाल के मध्य पश्चिमांचल विकास क्षेत्र व भेरी अंचल का एक जिला है। यह एक विकट पहाड़ी जिलों की श्रेणी मे गिना जाता है। इस जिले की आकृति त्रिभुजाकार है। यहां की सबसे उंची चोटी "महाबुलेक" और सबसे कम उचाईंवाला स्थान "तल्लो डुंगेश्वर" नामक स्थान है। इस जिले की सीमायें पूर्व में भेरी अंचल के जाजरकोट जिला, पश्चिम में सेती अंचल के अछाम जिला दक्षिण में भेरी अंचल के सुर्खेत जिला और उत्तर में कर्णाली अंचल के कालिकोट जिले के साथ जुड़ी हुई हैं। इस जिले की भौगोलिक बनावट को मुख्यतया तीन हिस्सों में बांटा जाता है।
नामकरण
इस जिले का नाम इसके जिला मुख्यालय दैलेख नामक शहर के नाम पर रखा गया है। इस स्थान का नाम "दैलेख" कैसे पड़ा इस सम्बन्ध में कई कहानियां प्रचलित हैं। एक मान्यता के अनुसार, प्राचीन काल में यह स्थान महर्षि दधीचि की तपोभूमि था इस आधार पर इसे "दधिलेख" कहा गया, बाद में इसका नाम बदलकर दैलेख कर दिया गया।
दूसरी कथा यह है कि प्राचीन काल में यह स्थान देवताओं का निवास स्थान था इसलिए इसे देवलोक कहा जाता था बाद में यह अपभ्रंशित होकर दैलेख में परिवर्तित हो गया। एक तीसरी व्युत्पत्ति यह भी है कि यहां पर तमाम दही दूध मिलता है इसलिए इसे दैलेख कहा गया।
इतिहास
दैलेख जिला बाइसे राज्यकाल में खस राज्य का शीतकालीन राजधानी के रूप में परिचित दुल्लु और बेलासपुर दो राज्यओं में विभाजित था। प्राचीन और मध्यकाल मे दो राज्यओं में विभाजित इस जिलेको शाहकालीन नेपाल पुर्नएकीकरण अभियान में गोरखाली राजकुमार बहादुर शाह ने सन 1789 के आसपास नेपाल में जोडा गया तथ्य ऐतिहासिक वर्णनों मे उल्लेख है। जिलाके विभिन्न जगह पर रहे मन्दिर, देवल, शिलालेख आदि इस जिले का ऐतिहासिक परिचय देरहे हें। कहा जाता है की दैलेख जिला मुख्यालय पुरानो बजार स्थित प्रसिद्ध कोतगढी पुराना युद्धकिल्ला के रूप में था। वि॰सं॰ 2009 साल पहिले अछाम, सुर्खेत और जाजरकोट जिलाओं के कुछ क्षेत्र इस में जुडे हुए थे। राजा रजौटा उन्मुलन ऐन वि॰सं॰ 2016 के बाद आधुनिक नेपाल का प्रशासनिक ढाँचा बमोजिम गौडा और वि॰सं॰ 2018 साल बाद यह जिला पूर्व मे भैरीलेक और कट्टीभंज्यांग उत्तर में महाबुलेक, पश्चिम में कर्णाली नदी, दक्षिण में तीनचुला भितर का भूभाग को दैलेख जिला का सिमांकन किया गया था। दैलेख जिला का दुल्लु क्षेत्र राणा कालिन प्रधान मन्त्री जंग बहादुर राणा का बाल्यकाल बिती जगह है।
दैलेख जिला ने वि॰सं॰ 2007 साल की क्रान्ति में पश्चिम नेपाल में अग्रीम स्थान हासिल किया है। तत्कालीन भुमीगत नेपाली कांग्रेस पाटी के दैलैख नाउले कटुवाल निवासी शेर सिंह खड्का ने कालिकोट, जुम्ला, अछाम, डोटी आदी पश्चिमी जिलों को कब्जा किया था। इसी तरह वि॰सं॰ 2036 का जनमत संग्रह में और 2046 का जन आन्दोलन में भी दैलेख के रंग बहादुर शाही, बिनोद कुमार शाह, मणी राज रेग्मी गणेश बहादुर खड्का, शिव राज जोशी, रंग नाथ जोशी, गोविन्द बन्दी, हेम बहादुर शाही, हर्क बहादुर शाही, पुर्ण ब. शाही, भद्र ब. शाही, तर्क ब. बडुवाल, बजिर सिंह बि.क. चिदानन्द स्वामी आगी अधिकांश नेताओं ने साथ दिया था और वि॰सं॰2063 का जन आन्दोलन में भी उपर नाम दिएगए व्यक्तिओं के साथ मिलकर कुछ नएं नेता जैसे:- थिर ब. कार्की, रत्नेश श्रेष्ठ, कृष्ण बी.सी. राज ब. बुढा, राम प्रसाद जैसी आदी नेताओं साथ दिया था।
भूगोल
राजनैतिक हिसाव से दैलेख जिला को 49 गा.वि.स., 2 नगरपालिका, 2 निर्वाचन क्षेत्र और 11 इलाकाओं में विभाजित किया गया है:- नदी तट से हिमालय तक फैले यहां का धरातलीय स्वरूप को निम्न लिखित 3 हिस्सों में विभाजित कियाजाता है
यह धरातलीय स्वरूप ने जिला का क्रमसः करिव 10%, 37% और 53% भू-भाग घेर रखा है। मध्य पहाडी क्षेत्र में जिला का 85% से भी ज्याद जनसंख्या एवं बस्ती केन्द्रित है।
प्रशासनिक विभाजन
दैलेख जिला में पहले कुल 60 गा.वि.स. (ग्राम पंचायत) थे। 5 गा.वि.स.को जोडकर नारायण नगरपालिका बनाया गया और 6 गा.वि.स. को जोडकर दुल्लु नगरपालिका बनाया गया हैं। हाल इस जिला में 49 गा.वि.स. और दो नगरपालिका रहे हे।
पर्यटन
दैलेख जिला एक बिकट पहाडी जिला जरुर है पर यह जिला पर्यटकों के लिए अती रमणीय स्थान है। यहां पुराने जमाने के बने देवल, किले, दरगाह आदी जिले के हर स्थानों पर देखाई देते हैं। जैसे:- यिस के साथ ही दैलेख जिला में कई पर्यटकिय स्थल हें जो पर्यटकों का मन चुरा सकते हें।दैलेख के शिरस्थान, नाभिस्थान, पादुका लगायत के क्षेत्रों में सदियों से ज्वाला के रुप में पेट्रोलियम पदार्थ जलरहा है। धार्मिक दृष्टीकोण से पंचकोशी क्षेत्र के रुप में परिचय बनाने में सफल ईस क्षेत्र में पिछलो दिनों पर्यटकों की उल्यख्य उपस्थिति होरही है । मुगु जिले का राराताल देखकर आनेवाले अधिकांश पर्यटक दैलेख के पंचकोशी क्षेत्र में पहुँचकर लौटा करते हें । अब ईस क्षेत्र में मिथेन ग्यास उत्खनन प्रारम्भ होरहा है । जिला के मध्यपश्चिम होते बहती छामगाड और पूर्व के तर्फ बहती लोहोरे दो नदीयों का संगमस्थल चुप्रा दैलेख जिलाका अती आकर्षक भौगोलिक स्थल माना जाता है। खस राजा नागराज का हिमाली राज्य का शीतकालीन राजधानी दैलेख दुल्लुक्षेत्र में अवस्थित पंचकोशी तीर्थस्थल मध्ये श्रीस्थान र नाभिस्थान के भितर नित्य प्रज्वलित ज्वाला जी नेपाल का राष्ट्रिय स्तर का धार्मिक, ऐतिहासिक तथा पर्यटकीय स्थल के रूप में चर्चित हें। दैलेख जिला भुर्ती गांव इस्थित एक साथ रहे 22 देवलों को विश्व सम्पदा सम्भाव्य सूची में राखे गए हें और रावतकोट गावं में रहे पंचदेवल दैलेख जिला मुख्यालय में रहा कोत गढी र दुल्लु क्षेत्र में रहे कीर्ति खम्बा, सात खम्बा, पटंगेनी दरबार, जंगबहादुर राणा के पिता बाल नरसिंह कुवँर का समाधी स्थल बालेश्वर मन्दिर जिस की चिनाइ पुराने जमाने में उदड़ का आटा भिगोकर लिउन (तगार) बनाकर की गयी है। यह लगायत अनेक पौराणिक शिलालेख यहां के प्रमुख पर्यटकिय स्थान हें।
दैलेख जिला के पर्यटकिय स्थान
दैलेख भौगोलिक दृष्टी से एक पहाडी जिला होने से यहां बहुत सारे पर्यटकिय क्षेत्र रहे हें। नेपाल का प्रमूख माना जनेवाली पंचकोशी तिर्थस्थल इसि जिला में अवस्थित है। इस के साथ ही नेपाली भाषा का पहला शिलालेख दुल्लु स्थित दामुपाल का शिलालेख और वैज्ञानिकों के अनुसार मृत ज्वालामुखि मानागया धुलेश्वर इस जिला में अवस्थित हें। इस के साथ ही नेपाल का एक मात्र पेट्रोल, ग्याँस तथा मिट्टितेल की खानि भी इस जिला में मिलने की सम्भावना है। प्राचिन मत अनुसार डुंगेश्वर में दधिचि ऋषि का आश्रम रहा विश्वास किया जाता है। इसी तरह बैक का लेक को महाभारत के पात्र द्रोणाचार्य की तपोभूमी द्रोणाचल पर्वत कहाजाता है।
धार्मिक सम्पदा
दैलेख जिल्ला देवताओं का वास स्थान है यहां पर कई धार्मिक सम्पदायें रहे हें। यहां के कुछ धार्मिक सम्पदाओं का नाम प्रकार हें।
सांस्कृतिक सम्पदा तथा देवल
नुवाकोट से भारत का गढ़वाल तक के भू-भाग में विभिन्न जगह में प्राचिन काल में देवल निर्माण किए गए हें। परन्तु सब से ज्यादा संख्या मे देवल दैलेख जिला में निर्माण किए हें। स्थानिय जन विश्वास अनुसार महाभारत काल के पात्र पाण्डवों द्वारा निर्माण किए बताए गए ये देवल क्यों और किस प्रयोजन के लिय निर्माण किएगए हें, इस का आज तक कोही ठोस प्रमाण नहीं है। दैलेख जिला के विभिन्न क्षेत्रों में रहे देवल और अन्य सम्पदा निम्न प्रकार हें। पर्यटकीय दृष्टिकोण से उपर उल्लिखित सभी सम्पदा स्थित स्थानों में सडक की पहुंच है। शित काल में सवारी साधन से यात्रा करना सम्भव है। यह सम्पदाएं तक पहुंचने के लिय जिला विकास समिति और गावं विकास समिति के ओर से निरन्तर लगानी होरही है। जितना पहुंच के लिए सडक में लगानी हुइ है, इस तुलना में यह सम्पदाओं का संरक्षण और सम्बर्धन में लगानी हो नही पारहा है। स्थानीय समुदाय को भी इनकी महत्वा के विषय में समझ नहोने के कारण यह अमूल्य सम्पदायें जीर्ण अवस्था में पहुंचे हें।
दैलेख जिला से उद्गम हुए विभिन्न जातीयां
दैलेख जिला को विभिन्न जात जातीओं का उद्गम स्थल के रूप में भी लिया जाता है क्यों की इस जिले के विभिन्न स्थानों से उद्गम हुए जाती के लोग नेपाल और भारत के विभिन्न जगहों पर बसे हुए हें। जैसे की :- इत्यादी जगहों से उपर उल्लेखित जातीयों का उद्गम हुआ माना जाता है। उपर उल्लेखित जात के लोग संसार के किसी भी कोने में बसे हुए हों वह लोग अपना उद्गम स्थान के रूप में दैलेख जिला को पहचानते हें।
दैलेख जिला प्रशासनिक विभाजन
दैलेख जिला को 49 गा. वि. स. (गाउं विकाश समिती/ ग्राम पंचायत), 2 नगर पालिका, 2 सांसदीय क्षेत्र और 11 ब्लॉकों में विभाजीत किया गया है। दैलेख जिला के गा. वि. स./नगरपालिका के नाम सूची:-
सोरों
सोरों शूकरक्षेत्र (Soron Shookarakshetra) भारत के उत्तर प्रदेश राज्य के कासगंज ज़िले में स्थित एक धार्मिक पवित्र नगर है। यह गंगा नदी के समीप स्थित पुराण प्रसिद्ध एक तीर्थस्थल है। इसका उल्लेख वाराहपुराण, पद्मपुराण, श्रीमद्देवीभागवत, स्कन्दपुराण आदि में वर्णित है। स्कन्दपुराण के वैष्णवखण्ड में इसे तीर्थराज कहा गया है। यहाँ १०८ सिद्धपीठों में एक जयापीठ व प्राचीन वराहमंदिर सहित सैकड़ों मन्दिर स्थित हैं।
तीर्थ स्थल
यह उत्तर भारत का प्रमुख तीर्थ स्थल है, जो शूकरक्षेत्र के रूप में विख्यात है। शूकरक्षेत्र उत्तर प्रदेश में कासगंज से 15 किमी० दूर है। इस तीर्थ का पौराणिक नाम 'ऊखल तीर्थ' है। प्राचीन समय में सोरों शूकरक्षेत्र को "सोरेय्य" नाम से भी जाना जाता था। सोरों शूकरक्षेत्र के प्राचीन नाम "सोरेय्य" का उल्लेख पाली साहित्य में भी है। सोरों सूकरक्षेत्र में प्रत्येक अमावस्या, सोमवती अमावस्या, पूर्णिमा, रामनवमी, मोक्षदा एकादशी आदि अवसरों पर तीर्थयात्रियों का बड़ी संख्या में आवागमन होता है और गंगा में स्नान कर पुण्य प्राप्त करते हैं। यहाँ अस्थि विसर्जन का विशेष महत्त्व है। यहाँ स्थित कुण्ड में विसर्जित की गईं अस्थियाँ तीन दिन के अन्त में रेणुरूप धारण कर लेती हैं। यह महाकवि गोस्वामी तुलसीदास की जन्मभूमि है। सोरों सूकरक्षेत्र के तीर्थपुरोहित जगत-विख्यात हैं। इनके पास प्रत्येक परिवार के पूर्वजों का इतिहास हैं।
ऐतिहासिक महत्व
पहले सोरों शूकरक्षेत्र के निकट ही गंगा बहती थी, किंतु अब गंगा दूर हट गई है। पुरानी धारा के तट पर अनेक प्राचीन मन्दिर स्थित हैं। यह भूमि भगवान् विष्णु के तृतीयावतार भगवान् वाराह की मोक्षभूमि एवं श्रीरामचरितमानस के रचनाकार महाकवि गोस्वामी तुलसीदास जी तथा अष्टछाप के कवि नंददास जी की जन्मभूमि भी है। तुलसीदास जी ने रामायण की कथा अपने गुरु नरहरिदास जी से प्रथम बार यहीं पर सुनी थी। नंददास जी द्वारा स्थापित बलदेव का स्यामायन मन्दिर सोरों शूकरक्षेत्र का प्राचीन मन्दिर है। पौराणिक गृद्धवट यहाँ स्थित है। श्री महाप्रभु वल्लभाचार्य जी की 23 वीं बैठक है। यहाँ हरि की पौड़ी में विसर्जित की गयीं अस्थियाँ तीन दिन के अन्त में रेणु रूप धारण कर लेती हैं, ऐसा आज भी प्रत्यक्ष प्रमाण है। यहाँ भगवान् वाराह का विशाल प्राचीन मन्दिर है। मार्गशीर्ष मेला यहाँ का प्रसिद्ध मेला है।
पुरावशेष
भागीरथी गंगा नदी के तट पर एक प्राचीन स्तूप के खण्डहर भी मिले हैं, जिनमें सीता-राम के नाम से प्रसिद्ध मन्दिर स्थित है। कहा जाता है कि इस मन्दिर का निर्माण राजा बेन ने करवाया था। प्राचीन मन्दिर काफ़ी विशाल था, जैसा कि उसकी प्राचीन भित्तियों की गहरी नींव से प्रतीत होता है। अनेक प्राचीन अभिलेख भी इस मन्दिर पर उत्कीर्ण हैं, जिनमें सर्वप्राचीन अभिलेख 1226 विक्रम सम्वत=1169 ई. का है। इस मन्दिर को 1511 ई. के लगभग सिकन्दर लोदी ने नष्ट कर दिया था।
कानामोरी मिचीतोमो
कानामोरी मिचीतोमो ( जापानी: 金森, 2 अक्टूबर, 1857 - 4 मार्च, 1945) एक जापानी ईसाई मंत्री थे। वे अपने अंग्रेजी नाम पॉल कानामोरी से भी जाने गए और कानामोरी त्सुरिन के उपनाम से उनके कार्य प्रकाशित हुए।
प्रारंभिक जीवन और शिक्षा
कानामोरी का जन्म 2 अक्टूबर, 1857 को जापान के हिगो प्रांत में हुआ था, जो अब कुमामोटो प्रान्त के तमाना में है। उनका जन्म एक समुराई परिवार में हुआ था। उन्होंने कुमामोटो योगाको में दाखिला लिया, जहां वे कुमामोटो बैंड के सदस्य थे। उन्होंने 1875 में ईसाई धर्म अपना लिया। उन्होंने दोशीशा विश्वविद्यालय में अपनी शिक्षा जारी रखी और 1879 में स्नातक की उपाधि प्राप्त की।
उनके कई बच्चे थे, जिनमें तारो कानामोरी और जीरो कानामोरी शामिल थे।
आजीविका
स्नातक स्तर की पढ़ाई के बाद कानामोरी ओकायामा प्रान्त में एक मिशनरी बन गए। उनके काम को अमेरिकन बोर्ड ऑफ कमिश्नर्स फॉर फॉरेन मिशन्स द्वारा प्रायोजित किया गया था। फिर वह टोक्यो चले गए और वहाँ एक बड़ी मंडली के लिए पादरी के रूप में सेवा की। बाद में उन्हें जोसेफ हार्डी नीशिमा द्वारा दोशीशा विश्वविद्यालय में धर्मशास्त्र पढ़ाने के लिए आमंत्रित किया गया। इस अवधि के दौरान उन्होंने कई पुस्तकों का लेखन और अनुवाद भी किया, जैसे कि उनकी 1891 की दी प्रेजेंट एण्ड फ्यूचर ऑफ क्रिश्चियानिटी इन जापान।
कानामोरी ने 1890 के दशक में ईसाई धर्म को त्याग दिया क्योंकि उन्होंने और अन्य पादरियों ने ईसाई सिद्धांत की अलग तरह से व्याख्या की। इस अवधि के दौरान उन्होंने आंतरिक मंत्रालय और व्यापार में काम किया। वे 1914 में अपनी पत्नी की मृत्यु के बाद चर्च लौट गए। 1915 से उन्होंने पूरे जापान में हजारों लोगों के लिए धर्मोपदेश दिया। बाद में उन्होंने ताइवान, चीन, कोरिया, हवाई और संयुक्त राज्य अमेरिका की यात्रा की ताकि वहां जापानी भाषा बोलने वाली आबादी को उपदेश दिया जा सके। वह अपने "तीन घंटे के उपदेश" और प्रचार के लिए प्रसिद्ध हो गए। बाद में वे 1927 में पवित्रता आंदोलन में शामिल हो गए, लेकिन 1933 में उसे छोड़ दिया।
4 मार्च, 1945 को जापान के कोरियामा में कानामोरी की मृत्यु हो गई। उन्हें टोक्यो के तामा कब्रिस्तान में दफनाया गया।
शमशाद बेगम
शमशाद बेगम (14 अप्रैल 1919 – 23 अप्रैल 2013 ) एक भारतीय गायिका थीं, जो हिन्दी सिनेमा उद्योग में आरम्भिक पार्श्वगायिका के रूप में आयी थीं। शमशाद बेगम एक बहुमुखी कलाकारा थीं, जिन्होंने हिन्दी के अलावा बङ्गाली, मराठी, गुजराती, तमिल एवं पञ्जाबी भाषाओं में लगभग 6,000 से अधिक गाने गाये थे।
संबंधपरक आँकड़ा संचय
सम्बन्धपरक दत्तनिधि सारणियों, पंक्तियों और स्तम्भों द्वारा व्यवस्थित अनेक दत्तसमूहों का समूह है। सम्बन्धपरक दत्तनिधि, दत्तनिधि सारणियों के बीच एक अच्छी तरह से परिभाषित सम्बन्ध स्थापित करता है। सारणियाँ सूचनाओं को सम्प्रेषित और साझा करती हैं, जो दत्त खोज योग्यता, संगठन और प्रतिवेदन की सुविधा प्रदान करती हैं। एक सम्बन्धपरक दत्तनिधि ऍसक्यूऍल ​​का प्रयोग करता है, जो एक मानक उपयोक्ता अनुप्रयोग है जो दत्तनिधि अन्योन्यक्रियाशीलता के लिए एक आसान क्रमानुदेशन अन्तराफलक प्रदान करता है।
अर्धसूत्रण
यद्यपि अर्धसूत्री कोशिका विभाजन की प्रक्रिया और समसूत्री कोशिका विभाजन की प्रक्रिया में बहुत कुछ समानताएँ हैं, किन्तु अर्धसूत्री विभाजन, समसूत्री विभाजन से दो महत्वपूर्ण पक्षों में अलग है-